Támogatási szerződés általános feltételek (több kedvezményezett) - 2015

## II.18.4. A támogatás csökkentése elégtelen, részleges vagy késedelmes teljesítés miatt

Amennyiben a Projekt megvalósítása meghiúsul, illetve a megvalósítás elégtelen, részleges vagy késedelmes, a Nemzeti Iroda a III. sz. Mellékletben rögzített feltételek szerint a Projekt tényleges megvalósításával arányban csökkentheti az eredetileg előirányzott támogatás összegét.

## II.18.5 Értesítés a támogatás végleges összegéről

A Nemzeti Iroda a támogatás végleges összegéről a Koordinátort hivatalos értesítő levélben tájékoztatja a Koordinátor által küldött záróbeszámoló kézhezvételének napjától számított 60 napon belül. A Koordinátor a támogatás végleges összegével kapcsolatban az értesítő levél kézhezvételétől számított 30 napon belül tehet észrevételeket.

Amennyiben a Koordinátor a meghatározott határidőn belül észrevételeket tesz, a Nemzeti Iroda azokat megvizsgálja, és a Koordinátor észrevételeinek kézhezvételét követő 30 napon belül levélben értesíti a Koordinátort a módosított végleges támogatási összegről.

Az ezen cikkben foglalt rendelkezések nem érintik a Koordinátor lehetőségét arra, hogy az I.8.2 cikkel összhangban jogi eljárást kezdeményezzen a másik féllel szemben.

## II.19. CIKK – VISSZAFIZETTETÉS

## II.19.1. Visszafizettetés az egyenleg kifizetésekor

Amennyiben az egyenleg rendezése visszafizettetés formájában történik , a Koordinátor fizeti vissza a Nemzeti Irodának a szóban forgó összeget, akkor is, ha nem ő volt az esedékes összeg végső Kedvezményezettje.

## II.19.2. Visszafizettetés az egyenleg kifizetését követően

A visszafizettetést megelőzően a Nemzeti Iroda értesítő levél útján hivatalosan értesíti a Koordinátort, vagy az érintett Kedvezményezettet a jogosulatlanul kifizetett összeg visszakövetelésére irányuló szándékáról, megadva az esedékes összeget és a visszakövetelés okait, és felhívja a Kedvezményezett figyelmét, hogy az értesítő levél kézhezvételét követő 30 naptári napon belül tegye meg észrevételeit.

Az észrevételek alapján a Nemzeti Iroda módosíthatja a végső támogatási összeget, és ha szükséges a visszafizetendő összeget is. Ebben az esetben, valamint akkor, ha nem érkezett észrevétel, vagy érkezett észrevétel a Koordinátortól vagy az érintett Kedvezményezettől, de annak ellenére a Nemzeti Iroda úgy dönt, hogy folytatja a visszafizetési eljárást, hivatalos terhelési értesítő levélben megerősítheti a Koordinátornak vagy az érintett Kedvezményezettnek a visszafizetést. A terhelési értesítőnek tartalmaznia kell a visszafizetendő összeget, valamint a visszafizetés határidejét és feltételeit.

Amennyiben a visszafizetésre a fentiekben meghatározottak ellenére nem kerül sor a terhelési értesítésben megadott határidőig a Koordinátortól vagy az érintett Kedvezményezettől, a Nemzeti Iroda az esedékes összeget a következőképpen követeli vissza:

a) ahol erre mód nyílik, a visszafizetendő összegre vonatkozó követelését a Koordinátor vagy az érintett Kedvezményezett részére általa fizetendő összegekbe beszámítva érvényesíti, miután a Kedvezményezettet megfelelően tájékoztatta arról, hogy az esedékes visszafizetendő összeget a jövőbeni utalásokból fogja levonni;